Diari Oficial de la Generalitat Valenciana


Sumari del DOGV 7787, del 20-05-2016 (2016/3597)

RESOLUCIÓ de 18 de maig de 2016, de la Conselleria d'Educació, Investigació, Cultura i Esport, per la qual s'autoritza el centre privat de Formació Professional Pax de València per a impartir cicles formatius en la modalitat semipresencial o a distància.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/3597


Data del document
:   18-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 18 de maig de 2016, de la Conselleria d'Educació, Investigació, Cultura i Esport, per la qual s'autoritza el centre privat de Formació Professional Pax de València per a impartir cicles formatius en la modalitat semipresencial o a distància. [2016/3597]  
1. L'expedient ha sigut iniciat a instància del representant de la titularitat del centre privat de Formació Professional Pax de València, codi de centre 61141032, que sol·licita autorització davant de la Direcció General de Centres i Personal Docent per a impartir els següents cicles formatius en la modalitat semipresencial o a distància:  
 Grau superior Comerç Internacional.  
 Grau superior Audiologia Protètica.  
2. La Direcció General de Formació Professional i Ensenyaments de Règim Especial va emetre, amb un informe previ de la Inspecció Educativa, una proposta favorable a l'autorització dels cicles en data 21 de març de 2016, amb els condicionants següents.  
2.1. Tenint en compte l'article 5 de l'Ordre de 4 de maig de 2009 i les modificacions realitzades en l'Ordre 78/2010, de 27 d'agost, en la disposició final segona, apartat 4.c:  
a) El centre haurà de disposar d'una aula virtual constituïda sobre plataforma Moodle en una versió estable, com a mínim 1.9.X.  
Per a fer-ho, haurà de disposar d'un servidor (intern o extern al centre) que continga la plataforma Moodle, de manera que permeta l'accés fluid de l'alumnat als materials dels mòduls amb prou capacitat per a contindre tots els materials dels mòduls de tot el curs acadèmic.  
  
b) A fi que el professorat puga realitzar correctament les seues tasques com a docents d'aprenentatge electrònic (e-learning), el centre haurà de disposar de:  
 Equips informàtics dotats amb els elements de maquinari i aplicacions de programari (eXe Learning, Wink, Cmaptools, etc.).  
 Connexió a internet com a mínim de 4 Mb, amb la finalitat de possibilitar la col·locació fluida dels materials didàctics en l'aula virtual.  
  
c) Línia telefònica dedicada exclusivament a les hores assignades a tutories individualitzades.  
d) Per les característiques de les tutories col·lectives, que permetran reforçar i practicar els continguts exposats en l'aula virtual, el centre haurà de disposar d'aules equipades amb els elements necessaris per a complir les necessitats docents planificades per als distints mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
2.2. De conformitat amb l'article 11.b de l'Ordre de 4 de maig de 2009, de la Conselleria d'Educació, Formació i Ocupació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV 17.06.2009), i la posterior modificació en l'Ordre 78/2010, de 27 d'agost, en la disposició final segona (DOCV 0 3.09.2010), els materials didàctics hauran d'estar adaptats a aquesta modalitat d'ensenyança, i en aquest sentit disposaran de les següents característiques per a cada mòdul dels que integren els cicles formatius:  
  
a) Guia de l'alumne amb la programació didàctica i la temporalització del mòdul corresponent.  
b) Hauran de facilitar-ne la tutorització en línia a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
c) Disposaran d'una versió imprimible i, igualment, d'exercicis pràctics que es puguen realitzar i corregir en línia.  
d) Disposaran d'activitats d'autoavaluació adaptades al contingut del mòdul.  
3. Basant-se en tot això, la Direcció General de Centres i Personal Docent, en data 8 d'abril de 2016, va elevar al conseller d'Educació, Investigació, Cultura i Esport la corresponent proposta de resolució.  
4. El centre compleix el requisit d'estar autoritzat i impartint els cicles formatius en la modalitat presencial per a la qual sol·liciten autorització en la modalitat semipresencial o a distància.  
Vista la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); l'Ordre de 4 de juliol de 2008, de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana (DOCV 5818, 31.07.2008); l'Ordre de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV 6037, 17.06.2009).  
Vista la proposta del director general de Centres i Personal Docent de data 8 d'abril de 2016, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar el centre privat de Formació Professional Pax, atenent les característiques i les ensenyances i d'acord amb els condicionants ja especificats, per a impartir els cicles en la modalitat semipresencial o a distància següent:  
 Una unitat del primer curs del cicle formatiu de grau superior en Comerç Internacional en el curs acadèmic 2016-2017.  
 Una unitat del primer curs del cicle formatiu de grau superior en Audiologia Protètica en el curs acadèmic 2016-2017.  
 Una unitat de segon curs del cicle formatiu de grau superior en Comerç Internacional en el curs acadèmic 2017-2018.  
 Una unitat de segon curs del cicle formatiu de grau superior en Audiologia Protètica en el curs acadèmic 2017-2018.  
Codi de centre: 20849095.  
Denominació genèrica del centre: centre privat de Formació Professional.  
Denominació específica del centre: Pax.  
Localitat: València.  
Província: València.  
Cicles formatius que s'autoritzen d'acord amb els requeriments tècnics ja especificats:  
 Grau superior en Desenvolupament d'Aplicacions Multiplataforma.  
 Grau mitjà en Sistemes Microinformàtics i Xarxes.  
  
Segon  
Aquesta disposició tindrà efectes des de la data en què es dicta. No obstant això, els seus efectes acadèmics s'han de considerar referits a l'inici del pròxim curs escolar 2016-2017.  
  
Tercer  
La present autorització donarà lloc a les inscripcions establides en l'Ordre de 4 de maig de 2009, de la Conselleria d'Educació en el Registre de Centres Docents de la Comunitat Valenciana.  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, aquesta resolució esgota la via administrativa i en contra podrà interposar-se un recurs potestatiu de reposició o plantejar-se directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Comunitat Valenciana.  
  
València, 18 de maig de 2016. El conseller d'Educació, Investigació, Cultura i Esport: Vicent Marzà Ibáñez.